sukhrobnurali/uzbek-legal-corpus huggingface dataset:
YAKKA TARTIBDA UY-JOY QURUVChILARGA VA UY-JOY QURISh KOOPERATIVLARIGA DEVORBOP MATERIALLARNI IMTIYOZLI NARXLARDA SOTISh TARTIBI TOʻFRISIDA
(resolution, 2005-05-31)

Oʻzbekiston Respublikasi Prezidentining “Respublikada uy-joy qurilishini ragʻbatlantirish va rivojlantirishga oid chora-tadbirlar toʻgʻrisida” 1994-yil 5-martdagi Farmonining 9-bandiga, Vazirlar Mahkamasining ushbu masalalar boʻyicha 1994-yil 31-martdagi 175-son qarorining 11-bandiga muvofiq hamda yakka tartibda va kooperativ uy-joy qurishni yanada ragʻbatlantirish va rivojlantirish uchun zarur shart-sharoitlar yaratish maqsadida Vazirlar Mahkamasi qaror qiladi: 1. Belgilab qoʻyilsinki, 1994-yilning aprelidan boshlab devorbop materiallar yakka tartibda uy-joy quruvchilarga va uy-joy qurish kooperativlariga imtiyozli, amaldagidan oʻrtacha 30 foizga kamaytirilgan narxlarda sotiladi. Belgilansinki, devorbop materiallarni yakka tartibda uy-joy quruvchilarga hamda uy-joy qurish kooperativlariga imtiyozli narxlarda sotish hokimliklarning qarorlari va yakka tartibda hamda kooperativ uy-joy qurishni muvofiqlashtiruvchi xoʻjalik hisobidagi hududiy boshqarmalarning loyiha va shartnomalar boʻyicha devorbop materiallarga boʻlgan haqiqiy ehtiyojni tasdiqlaydigan maʼlumotnomalari asosida amalga oshiriladi. 2. Oʻzbekiston Respublikasi Moliya vazirligi 1994-yilning aprelidan boshlab, devorbop materiallar ishlab chiqaruvchi, mulkchilikning barcha shakllaridagi korxonalarning yakka tartibda uy-joy quruvchilarga va uy-joy qurish kooperativlariga devorbop materiallarni mazkur qarorning 1-bandiga binoan sotish bilan bogʻliq chiqimlarini respublika budjetidan qoplasin. Oʻzbekiston Respublikasi Moliya vazirligi “Oʻzqurilishmateriallari” davlat konserni va boshqa manfaatdor idoralar bilan kelishgan holda koʻrsatib oʻtilgan chiqimlarni toʻlashning Vaqtinchalik tartibini tasdiqlasin. 3. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari K.N. Toʻlaganov zimmasiga yuklatilsin.
FUQAROLARNING DAVLAT PENSIYA TAʼMINOTI TOʻGʻRISIDA” OʻZBEKISTON RESPUBLIKASI QONUNI QABUL QILINIShI MUNOSABATI BILAN OʻZBEKISTON RESPUBLIKASI HUKUMATINING QARORLARINI OʻZ KUChINI YOʻQOTGAN DEB HISOBLASh HAQIDA
(law, 2022-07-22)

“Fuqarolarning davlat pensiya taʼminoti toʻgʻrisida” Oʻzbekiston Respublikasi Qonuni qabul qilinishi munosabati bilan Vazirlar Mahkamasi qaror qiladi: 1994-yilning 1-iyulidan boshlab quyidagilar oʻz kuchini yoʻqotgan deb hisoblansin: SSSR Ministrlar Sovetining “Sovet xalqining Ulugʻ Vatan urushida qozongan Gʻalabaning 45 yilligi bayram qilinishi munosabati bilan oʻtkaziladigan tadbirlar toʻgʻrisida” 1990-yil 14-apreldagi 375-son qarori yuzasidan Oʻzbekiston SSR Ministrlar Sovetining 1990-yil 14-maydagi 209-son qarorining 9-bandi va Oʻzbekiston Sovet Sotsialistik Respublikasi Prezidentining “Sovet xalqining Ulugʻ Vatan urushida qozongan Gʻalabasining 45 yilligi bayram qilinishi munosabati bilan Ulugʻ Vatan urushi nogironlariga, qatnashchilariga, baynalmilalchi jangchilarga va halok boʻlgan harbiy xizmatchilarning oilalariga beriladigan qoʻshimcha imtiyozlar toʻgʻrisida” 1990-yil 8-maydagi Farmoni; Oʻzbekiston Sovet Sotsialistik Jumhuriyati Prezidentining “Jumhuriyat yoshlarining armiyaga chaqirilishi va ularning harbiy xizmatni oʻtashni takomillashtirish choralar toʻgʻrisida” gi Farmonini amalga oshirish haqida” 1990-yil 28-sentabrdagi 319-son qarori 4-bandining uchinchi xatboshi; Oʻzbekiston SSJ Vazirlar Kengashining “Shahar marshrutli avtobuslari va elektr transporti haydovchilarining imtiyozli huquq bilan pensiyaga chiqishlari toʻgʻrisida” 1990-yil 4-oktabrdagi 325-son qarori.
1994-yilda eksport qilinadigan resurslarni taqsimlash toʻgʻrisida
(resolution, 2021-02-22)

Davlat ehtiyojlari uchun import mahsulotlarni yetkazib berishni oʻz vaqtida amalga oshirish hamda xorijiy kreditlarni toʻlashni taʼminlash maqsadida Vazirlar Mahkamasi qaror qiladi: 1. Quyidagilar: 1994-yilda import mahsulotlarni markazlashtirilgan tartibda yetkazib berishni bajarish, kreditlarni toʻlash, transportga sarflangan kira haqlarini toʻlash uchun eksport, resurslari kvotalarning taqsimlanishi 1-ilovaga* muvofiq; 1994-yilda Oʻzbekiston Respublikasi boʻyicha asosiy oziq-ovqat mahsulotlari resurslarining balanslari 2-ilovaga* muvofiq; 1994-yilda Oʻzbekiston Respublikasi isteʼmolchilari boʻyicha paxta tolasi limitlari 3-ilovaga* muvofiq; 1994-yilda MDH mamlakatlariga va boltiqboʻyi respublikalariga paxta tolasi yetkazib berish limitlari 4-ilovaga* muvofiq tasdiqlansin. 2. “Oʻzistiqbolstat” davlat qoʻmitasi Oʻzbekiston Respublikasi Tashqi iqtisodiy aloqalar vazirligi bilan birgalikda bir hafta muddatda tasdiqlangan eksport resurslari kvotalarining taqsimlanishini hisobga olgan holda tovarlar (ishlar, xizmatlar)ni eksport qilish hajmlarining prognozi va 1994-yilda chet el valyutasidagi mablagʻlarning xarajatlari prognozi boʻyicha Vazirlar Mahkamasiga takliflar kiritsin. 3. Vazirliklar va idoralar, xoʻjalik yurituvchi birlashmalar korxonalarning ishlab chiqarish imkoniyatlarini sinchiklab tahlil qilish asosida Oʻzbekiston Respublikasi Tashqi iqtisodiy aloqalar vazirligiga eksport qilinadigan tovarlar, ishlar va xizmatlar hajmini koʻpaytirish va ularning nomenklaturasini kengaytirishga oid takliflar kiritsinlar. 4. “Oʻzistiqbolstat” davlat qoʻmitasi Oʻzbekiston Respublikasi Moliya vazirligi, Tashqi iqtisodiy aloqalar vazirligi, “Oʻzdavpaxtasanoatsotish” uyushmasi, boshqa vazirliklar va idoralar, xoʻjalik yurituvchi birlashmalar bilan birgalikda davlat ehtiyojlari uchun oziq-ovqat mahsulotlari importini taʼminlash maqsadida eksportga tovar yetkazib berishni bajarish yuzasidan zarur choralar koʻrsin. 5. “Oʻzdavpaxtasanoatsotish” uyushmasi umuman jahon bozori, shu jumladan, MDH mamlakatlari bozorlaridagi konyunkturaning oʻzgarishlarini hisobga olgan holda paxta tolasining belgilangan limitlarga muvofiq oʻz vaqtida yuklab joʻnatilishini taʼminlasin. 6. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosarlari zimmasiga yuklansin.
VAZIRLAR MAHKAMASINING “RESPUBLIKADA KAM QAVATLI UY-JOY-XOʻJALIK OBYEKTLARI QURIShNI TAShKIL ETISh ChORA-TADBIRLARI TOʻGʻRISIDA” 1993 YIL 30 AVGUSTDAGI 434-SON QARORIGA QOʻShIMChALAR VA OʻZGARTIRIShLAR KIRITISh HAQIDA
(resolution, 2021-02-22)

Vazirlar Mahkamasi qaror qiladi: 1. Vazirlar Mahkamasining 1993-yil 30-avgustdagi 434-son qaroriga quyidagi qoʻshimchalar va oʻzgartirishlar kiritilsin: 4-band quyidagi tahrirda bayon qilinsin: “Oʻzbekiston Respublikasi Tashqi ishlar vazirligining Diplomatik servis xizmati, Oʻzbekiston Respublikasi yuridik shaxslari va Oʻzbekiston Respublikasi fuqarolari boʻlgan jismoniy shaxslarning buyurtmanomalari boʻyicha, shuningdek, birlashmaning oʻz mablagʻlari va bank kreditlari hisobidan mebellar bilan jihozlangan kam qavatli obyektlarni loyihalashtirish va foydalanishga tayyor holda qurish “Toshxorijiyqurilish” davlat-aksionerlik qurilish birlashmasiga yuklatilsin. Mablagʻ bilan taʼminlovchi banklar Diplomatik servis xizmatiga ularning 1994-1995-yillardagi hisob-kitoblariga muvofiq miqdorlarda kredit resurslari bersinlar”; 6-band quyidagi tahrirda bayon qilinsin: “Toshkent shahar hokimligining yuqorida qayd etilgan maqsadlar uchun “Toshxorijiyqurilish” birlashmasiga yer maydonlari ularning sifatiga, qanday erda joylashganligiga va muhandislik kommunikatsiyalari bilan taʼminlanganligiga bogʻliq ravishda toʻlovlarning tabaqalashtirilgan miqdorlari joriy etilishi hisobga olingan holda ajratilishi toʻgʻrisidagi takliflari qabul qilinsin”; 8-band quyidagi tahrirda bayon qilinsin: “Toshxorijiyqurilish” birlashmasiga birlashmaning oʻz mablagʻlari va bank kreditlari hisobidan qurilgan kottejlarni koʻchmas mulk birjasida sotishga yoki Oʻzbekiston fuqarolariga, xorijiy yuridik va jismoniy shaxslarga ijaraga berishga ruxsat berilsin. Bunday hollarda uy-joylar jismoniy shaxslarga ularning mavjud uy-joy sharoitlaridan qatʼi nazar, sotiladi”. 2. Oʻzbekiston Respublikasi Adliya vazirligi ushbu masala boʻyicha Oʻzbekiston Respublikasining qonunchilik hujjatlariga oʻzgartirishlar kiritish toʻgʻrisidagi takliflarni tayyorlasin hamda bir hafta muddatda Oʻzbekiston Respublikasi Vazirlar Mahkamasiga taqdim etsin.
AYRIM BINOLARDAGI MAYDONLARNING BIR QISMINI TOShKENT ShAHAR HOKIMLIGI IXTIYORIGA BERISh TOʻGʻRISIDA
(resolution, 2021-02-22)

Qabul qilingan hukumat qarorlarini bajarish uchun turar joy boʻlmagan bino fondlariga boʻlgan ehtiyojlarning keskin darajada ortganligi munosabati bilan Vazirlar Mahkamasi qaror qiladi: 1. Vazirliklar, idoralar, muassasalar va tashkilotlar: bir oy muddatda ayrim binolardagi maydonlarning bir qismini ilovaga muvofiq Toshkent shahar hokimligi ixtiyoriga bersinlar. Beriladigan maydonlarda ijarachilar boʻlgan taqdirda ularga, ijara muddati tugagunga qadar, oʻzlariga qarashli tuzilmalarni zichlashtirish hisobiga boshqa maydonlarni bersinlar. 2. Mazkur qarorning bajarilishini nazorat qilish Oʻzbekiston Respublikasi Vazirlar Mahkamasining mutasaddi majmuilariga yuklansin. T/r ‎ Tashkilotlar va muassasalarning nomi‎ Manzili‎ Beriladigan qavat va maydon (kv.m.)‎ 1‎ 2‎ 3‎ 4‎ 1. ‎ Davlat matbuot qoʻmitasining “Oʻzpoligraf ITI” ‎ M — 14, 33-uy‎ 4-qavat; ‎720,0‎ 2.‎ “Oʻzmaishiyxizmat” uyushmasining “Oʻzmaishiytexnika” IIB‎ A. Tuqay koʻchasi, 1‎ 5-qavat; ‎925,0‎ 3.‎ Aloqa vazirligining “Oʻzbektelekom” konserni‎ A. Temur koʻchasi‎ 24 8 va 9-qavatlar; ‎2400,0‎ 4.‎ Oʻzbekiston qishloq xoʻjaligi fanlar akademiyasining qishloq xoʻjaligi ITI‎ Xalqlar doʻstligi koʻchasi, 28‎ 4 va 5-qavatlar; ‎2400,0‎ 5.‎ Davlat qimmatbaho metallar qoʻmitasining “Oʻrtaosiyo rangli metallar ITI”‎ Pushkin koʻchasi, 59‎ 1500,0‎ ‎ ‎ ‎ ‎
OʻZBEKISTON RESPUBLIKASIDA BUXGALTERIYA HISOBI VA HISOBOTI TOʻGʻRISIDAGI NIZOMNI TASDIQLASh HAMDA BUXGALTERIYA HISOBI SChYOTLARI TIZIMINI TAKOMILLAShTIRISh HAQIDA
(resolution, 2021-02-22)

Oʻzbekiston Respublikasi Oliy Kengashi Rayosatining “Buxgalteriya hisobi va hisoboti toʻgʻrisida”gi Oʻzbekiston Respublikasi Qonuni loyihasi haqida” 1993-yil 20-apreldagi qaroriga muvofiq Oʻzbekiston Respublikasi hududida korxonalar va tashkilotlar uchun, ularning mulkchilik shakllaridan qatʼi nazar, buxgalteriya hisobi va hisobotining yagona metodologik asosini qaror toptirish maqsadida Vazirlar Mahkamasi qaror qiladi: 4. SSSR Ministrlar Sovetining “Buxgalteriya hisobotlari va balanslar toʻgʻrisida Nizomni tasdiqlash toʻgʻrisida” 1979-yil 29-iyundagi 633-son qarori yuzasidan Oʻzbekiston SSR Ministrlar Sovetining 1979-yil 12-iyuldagi 484-son qarori 1994-yilning 1-yanvaridan boshlab oʻz kuchini yoʻqotgan deb hisoblansin. 5. Ushbu qarorning bajarilishini nazorat qilish Bosh vazir oʻrinbosari B.S. Hamidov zimmasiga yuklansin.
“IKKILAMChIRANGLIMETALL” IShLAB ChIQARISh BIRLAShMASINI OChIQ TURDAGI “OʻZIKKILAMChIRANGLIMETALL” AKSIONERLIK JAMIYATIGA AYLANTIRISh TOʻGʻRISIDA
(resolution, 2006-07-18)

Oʻzbekiston Respublikasi Prezidentining “Iqtisodiy islohotlarni yanada chuqurlashtirish, xususiy mulk manfaatlarini himoya qilish va tadbirkorlikni rivojlantirish chora-tadbirlari toʻgʻrisida” 1994-yil 21-yanvardagi Farmoniga muvofiq hamda Oʻzbekiston davlat metallurgiya sanoati konsernining tugatilishi munosabati bilan Vazirlar Mahkamasi qaror qiladi: 1. Oʻzbekiston Respublikasi Davlat mulki qoʻmitasining hamda ilovaga muvofiq “Ikkilamchiranglimetall” ishlab chiqarish birlashmasi korxonalarining ularning negizida ochiq turdagi “Oʻzikkilamchiranglimetall” aksionerlik jamiyatini tuzish toʻgʻrisidagi takliflari qabul qilinsin. 2. “Oʻzikkilamchiranglimetall” aksionerlik jamiyatining taʼsischilari etib Oʻzbekiston Respublikasi Davlat mulki qoʻmitasi, ilovaga muvofiq korxonalar va tashkilotlar belgilansin. 3. Belgilab qoʻyilsinki: “Oʻzikkilamchiranglimetall” aksionerlik jamiyati “Ikkilamchiranglimetall” ishlab chiqarish birlashmasi davlat korxonasining huquqiy vorisi hisoblanadi; “Oʻzikkilamchiranglimetall” aksionerlik jamiyatining u tuzilayotgan paytdagi ustav fondi “Ikkilamchiranglimetall” ishlab chiqarish birlashmasi tarkibiga kiruvchi korxonalarning davlat mulkidan shakllanadi; “Oʻzikkilamchiranglimetall” aksionerlik jamiyati boshqaruvining raisi Mashinasozlik, kimyo va metallurgiya majmui bilan kelishilgan holda aksionerlar yigʻilishi tomonidan saylanadi. 4. Oʻzbekiston Respublikasi Davlat mulki qoʻmitasi oʻziga berilgan huquqlarga muvofiq: “Ikkilamchiranglimetall” ishlab chiqarish birlashmasi bilan birgalikda 2 oy muddatda aksiyalarni quyidagi tartibda joylashtirishni nazarda tutgan holda birlashmani ochiq turdagi aksionerlik jamiyatiga aylantirish boʻyicha tadbirlarni ishlab chiqsin va amalga oshirsin: 25 foizi — Oʻzbekiston Respublikasi Davlat mulki qoʻmitasiga; 25 foizgachasi — mehnat jamoalari aʼzolariga, shu jumladan, 5 foizi bepul; qolgan qismi — turdosh korxonalarga, shu jumladan, boshqa Davlatlardagi turdosh korxonalarga, xorijiy investorlarga va qiymatli qogʻozlar bozorida erkin sotishga; 5. “Oʻzistiqbolstat” davlat qoʻmitasi, Oʻzbekiston Respublikasi Moliya vazirligi va davlat boshqaruvining boshqa organlari prognoz koʻrsatkichlarini ishlab chiqishda va statistika hisobotlarida “Oʻzikkilamchiranglimetall” aksionerlik jamiyatining koʻrsatkichlarini alohida satrda koʻrsatsinlar. 6. Mazkur qarorning bajarilishini nazorat qilish Bosh vazir oʻrinbosari A.N. Voznenko zimmasiga yuklansin. 1. Toshkent alyuminiy qotishmalar zavodi 2. “Ranglimetall” firmasi — kichik davlat korxonasi (Toshkent shahri) 3. Tajriba-mexanika zavodi (Toshkent shahri) 4. “Xandikraft” Oʻzbekiston—Hindiston qoʻshma korxonasi 5. Qarshi “Kamalak” kichik korxonasi 6. Qoʻqon “Maʼdan” shirkati 7. Samarqand “Ittifoq” ishlab chiqarish korxonasi 8. Urganch “Tejamkor” kichik davlat korxonasi 9. Margʻilon “Usta Mahmud” firmasi 10. Xoʻjalik hisobidagi “Metall” tashqi savdo firmasi 11. Firma magazini (Toshkent shahri)
Muhammad Rahimxon — Feruz tavalludining 150 yilligini oʻtkazish haqida
(resolution, 2021-02-22)

Oʻzbek milliy madaniyati rivojiga ulkan hissa qoʻshgan mutafakkir shoir va bastakor, atoqli davlat arbobi Muhammad Rahimxon — Feruz tavalludiga 150 yil toʻlishi munosabati bilan hamda milliy qadriyatlarimizni avaylab asrash maqsadida Vazirlar Mahkamasi qaror qiladi: 1. 1994-yilda Muhammad Rahimxon — Feruz tavalludining 150 yilligi respublikamizda keng nishonlansin hamda bu sanaga tayyorgarlik koʻrish va uni oʻtkazish tashkiliy qoʻmitasining tarkibi 1-ilovaga muvofiq tasdiqlansin. 2. Tashkiliy qoʻmita bir hafta muddat ichida Muhammad Rahimxon — Feruz tavalludining 150 yilligiga tayyorgarlik koʻrish va uni oʻtkazish tadbirlarini ishlab chiqsin va uni amalga oshirishga kirishsin. 3. Oʻzbekiston Respublikasi Madaniyat ishlari vazirligiga: Xiva shahridagi Muhammad Rahimxon — Feruz nomi bilan bogʻliq qadamjolarni taʼmirlash; Muhammad Rahimxon — Feruz nomi bilan bogʻliq asarlarni respublika teatrlarida sahnalashtirishni tashkil etish topshirilsin. 4. Oʻzbekiston Respublikasi Fanlar akademiyasiga Xorazm viloyati hokimligi, Madaniyat ishlari vazirligi hamda ijodiy uyushmalar bilan birgalikda 1994-yilning sentyabr oyida: Toshkentdagi “Turkiston” saroyida ilmiy-adabiy anjuman va Oʻzbekiston sanʼat ustalarining Feruz gʻazallari va kuylari bilan ijro etiluvchi konsertni; Xiva shahrida Muhammad Rahimxon — Feruz tavalludining 150 yilligiga bagʻishlangan maʼrifiy konferensiyani; Muhammad Rahimxon — Feruz asarlari kulliyotini nashrga tayyorlash va uni homiylar bilan hamkorlikda chop etishni tashkil etish topshirilsin. 5. Oʻzbekiston Respublikasi Davlat matbuot qoʻmitasi Feruz ijodiyotidan namunalarni, uning hayoti va ijodini targʻib etuvchi asarlarni nashr etishga kirishsin. 6. Oʻzbekiston Respublikasi Davlat teleradioeshittirish kompaniyasiga Feruz ijodi va hayoti haqida videofilm yaratish, yuksak maʼrifiy koʻrsatuvlar dasturini tayyorlash topshirilsin. 7. Oʻzbekiston Respublikasi Moliya vazirligi Xiva shahridagi Muhammad Rahimxon — Feruz qadamjolarini yubileyga qadar taʼmirlash, qurish va obodonlashtirish ishlari uchun tegishli vazirliklar taqdim etgan smetalar boʻyicha 2-ilovaga muvofiq umumiy sarf-xarajatlarning 50 foizi (yarmi) ni respublika budjetidan qoplasin. Ushbu sarf-xarajatlarning 50 foizi (yarmi) Xorazm viloyati budjetidan qoplanishi maʼlumot uchun qabul qilinsin. 8. Respublika ommaviy axborot vositalari Muhammad Rahimxon — Feruz hayoti va ijodini hamda tavalludining 150 yilligiga tayyorgarlikning borishini keng yoritsin. 9. Mazkur qarorning bajarilishini nazorat qilish Vazirlar Mahkamasining ijtimoiy masalalar, fan va madaniyat boʻlimi zimmasiga yuklatilsin. T/r Muhammad Rahimxon Feruz davriga oid yodgorliklar Taʼmir ishlarini bajaruvchi bosh pudratchi Bajarish muddati Mablagʻi 1. Muhammad Rahimxon Soniy madrasasi Xorazm taʼmirlash ustaxonasi 1994-yil avgust 228 mln sum 2. Said Mahrumjon ansambli va Muhammad Rahimxon maqb�rasi -"- 1994-yil iyul 10 mln sum 3. Tozabogʻ meʼmoriy ansamblini taʼmirlash va obodonlashtirish -"- 1994-yil avgust 202 mln sum Jami: 440 mln sum Izoh: Respublika budjetidan: Xorazm viloyati budjetidan: 220 mln sum 220 mln sum
1994 YILNI MIRZO ULUGʻBEK YILI DEB EʼLON ETISh TOʻGʻRISIDA
(decree, 2021-04-30)

Ulugʻ oʻzbek olimi, munajjim, matematik, fizik, meʼmor, temuriylar sulolasining munosib davomchisi, yirik davlat arbobi Muhammad Taragʻay — Ulugʻbek (Mirzo Ulugʻbek) tavalludiga 600 yil toʻlishi munosabati bilan: jamoat fikrini quvvatlab, allomaning jahon ilm-fani va madaniyati ravnaqiga qoʻshgan ulkan hissasini eʼtiborda tutib; Birlashgan Millatlar Tashkilotining Taʼlim, fan va madaniyat sohasidagi tashkiloti (YUNESKO) Bosh konferensiyasining 27-sessiyasi qaroriga koʻra Mirzo Ulugʻbek yubileyi jahon qadriyatlari roʻyxatiga — 1994-yilda dunyo miqyosida nishonlanadigan bayramlar qatoriga kiritilgani va shu munosabat bilan tashkil etiladigan xalqaro tadbirlarni hamda respublikada olib borilayotgan ulkan xayrli ishlarni inobatga olib; yosh avlod qalbida milliy iftixor va vatanparvarlik tuygʻularini shakllantirish, ularning ilm-maʼrifatga boʻlgan intilishini ragʻbatlantirish hamda mustaqil Oʻzbekiston ilm-fani rivojiga koʻmaklashish maqsadida; 1994-yil Oʻzbekiston Respublikasida Mirzo Ulugʻbek yili deb eʼlon qilinsin.
OʻZBEKISTON RESPUBLIKASINING SOLIQ VA BOJXONA TOʻGʻRISIDAGI QONUNLARIGA RIOYA ETILIShI USTIDAN NAZORATNI KUChAYTIRISh BORASIDAGI ChORA-TADBIRLAR HAQIDA
(decree, 2020-09-28)

Respublikaning iqtisodiy manfaatlari va mulkiy huquqlarini himoya qilishga, tadbirkorlikni rivojlantirishga, davlatning yagona soliq va bojxona siyosatini amalga oshirishga qaratilgan chora-tadbirlarni roʻyobga chiqarish maqsadida: 1. Oʻzbekiston Respublikasining Davlat soliq qoʻmitasi hamda Davlat bojxona qoʻmitasi soliq va bojxona toʻgʻrisidagi qonunlarga rioya etilishi ustidan nazoratni kuchaytirish borasida qoʻshimcha choralar koʻrsin. Shu maqsadda katta va juda katta miqdorlardagi soliqlarni, bojlar hamda boshqa majburiy toʻlovlarni toʻlashdan boʻyin tovlash, tovar-moddiy boyliklarni respublikadan tashqariga gʻayriqonuniy ravishda olib chiqib ketish va davlatning iqtisodiy manfaatlariga ziyon yetkazadigan boshqacha tarzdagi qonunbuzarlik faktlari boʻyicha har tomonlama tekshiruv oʻtkazilib, qonunlarga muvofiq jinoiy ishlar qoʻzgʻatilsin, tergovga kadar tekshiruv va surishtiruv oʻtkazilsin hamda tergovga tegishli materiallar huquqni muhofaza qiluvchi organlarga topshirilsin. 2. Oʻzbekiston Respublikasining Prokuraturasi, Davlat xavfsizlik xizmati, Ichki ishlar vazirligi soliq va bojxona toʻgʻrisida qonunlarga qanday rioya etilayotgani borasidagi jinoyatlar hech kechiktirilmay va tezkorlik bilan tergov qilinishini tashkil etib, qilmish uchun jazoning muqarrarligini taʼminlasinlar. 3. Respublikaning sud organlariga mazkur toifadagi jinoiy ishlar sudlarda eng muhim ish sifatida tezkorlik bilan koʻrib chiqilishini taʼminlash, chiqarilayotgan hukmlar va qarorlarni ommaviy axborot vositalari orqali keng oshkor qilish tavsiya etilsin. 4. Oʻzbekiston Respublikasining Prokuraturasiga soliq va bojxona organlaridan huquqni muhofaza qilish organlariga topshiriladigan materiallarni koʻrib chiqish ustidan taʼsirchan nazoratni taʼminlash, ushbu materiallar boʻyicha qoʻzgʻatiladigan jinoiy ishlar tergovining borishi, toʻliqligi, sifati va muddatlari ustidan qattiq nazoratni joriy etish taklif qilinsin, sudlar tomonidan shunday ishlar koʻrib chiqilishi chogʻida prokurorlarning albatta qatnashishlari taʼminlansin. 5. Oʻzbekiston Respublikasining Bosh prokurori, Oliy sudi raisi, Adliya vaziri, Davlat soliq qoʻmitasining raisi hamda Davlat bojxona qoʻmitasining raisi sansalorlik, murosasozlik va prinsipsizlik qilganliklari, shuningdek ishlarni koʻrib chiqishda belgilangan muddatlarni buzganliklari uchun soliq va bojxona organlarining rahbarlarini, shuningdek shahar, tuman prokurorlari va sudyalarini qonunlarga muvofiq qatʼiy javobgarlikka tortsinlar. Yuqorida koʻrsatilgan organlarning rahbarlari mazkur Farmon bajarilishining ahvolini har kvartalda umumlashtirib, Hukumatga zarur axborotni berib borsinlar.
SAVDO VA TIJORATGA KOʻMAKLAShUVChI “SAVDOGAR” AKSIONERLIK TIJORAT BANKINI TAShKIL ETISh HAQIDA
(decree, 2006-06-22)

Aholining tovarlarga boʻlgan ehtiyojini qondirish va ular bilan ichki bozorni toʻldirish, shuningdek respublika savdo tarmogʻi faoliyatini moliyaviy jihatdan qoʻllab-quvvatlash va yanada rivojlantirishni taʼminlash maqsadida: 1. Savdo va tijoratga koʻmaklashuvchi “Savdogar” aksionerlik tijorat banki tashkil etilsin va uning asosiy vazifalari respublikaning savdo tashkilotlariga xizmat koʻrsatishdan, savdo tashkilotlari bilan xalq xoʻjalik boshqa tarmoqlari korxonalari oʻrtasidagi savdo-xarid operatsiyalari va hisob-kitoblarni mablagʻ bilan taʼminlashdan iborat deb hisoblansin. 2. Oʻzbekiston Respublikasining Moliya vazirligi, Markaziy banki “Oʻzbeksavdo” uyushmasi, “Oʻzkooptayyorlovsavdo”, “Oʻzbekbirlashuv” va Tashqi iqtisodiy faoliyat milliy banki savdo va tijoratga koʻmaklashuvchi “Savdogar” aksionerlik tijorat bankining muassislari boʻlishi taklif etilsin. 3. Oʻzbekiston Respublikasining Markaziy banki savdo va tijoratga koʻmaklashuvchi “Savdogar” aksionerlik tijorat bankini tashkil etish bilan bogʻliq tashkiliy masalalarni hal etishda amaliy yordam bersin. 4. Qoraqalpogʻiston Respublikasining Vazirlar Kengashi, viloyatlar va Toshkent shahri hokimliklari savdo va tijoratga koʻmaklashuvchi “Savdogar” aksionerlik tijorat banki, shuningdek uning filiallari faoliyati uchun zarur shart-sharoitni yaratishda koʻmaklashsinlar. 5. Vazirlar Mahkamasi ushbu masala yuzasidan tegishli qaror qabul qilsin.
OʻZBEKISTON RESPUBLIKASI VAZIRLAR MAHKAMASINING XUSUSIYLAShTIRISh VA TADBIRKORLIKNI RIVOJLANTIRISh BOʻLIMINI TAShKIL QILISh TOʻGʻRISIDA
(resolution, 1997-05-20)

Iqtisodiy islohotning yangi bosqichi, xususiylashtirishni amalga oshirish, bu jarayonning borishi ustidan nazoratni taʼminlash hamda tadbirkorlikni rivojlantirish uchun qilinayotgan ishlarni muvofiqlashtirish maqsadida Vazirlar Mahkamasi qaror qiladi. 1. Oʻzbekiston Respublikasi Vazirlar Mahkamasi Umumiqtisodiyot boʻlimining nodavlat iqtisodiyoti shuʼbasi negizida 8 nafar kishidan iborat Xususiylashtirish va tadbirkorlikni rivojlantirish boʻlimi tashkil etilsin. Bosh vazir oʻrinbosarlari orasida vazifalarni taqsimlash tartibiga binoan boʻlim Bosh vazir oʻrinbosari V.A. Chjen tasarrufida deb belgilansin.